
Biedrība “Zemnieku saeima” neatbalsta Zemkopības ministrijas piedāvātos grozījumus Ministru kabineta 2013. gada 17. decembra noteikumos Nr. 1524 "Noteikumi par valsts atbalstu lauksaimniecībai" (24-TA-2345) un aicina:

- piešķirt atbalstu tirgus veicināšanas pasākumā plānotajām pārtikas produktu izstādēm;
- piešķirt finansējumu lauksaimnieku izpratnes veicināšanai par kooperāciju. Šāds finansējuma piešķīrums veicinātu lauksaimnieku aktīvāku dalību dažādu nozaru kooperatīvos, kā rezultātā būtiski tiktu palielināta vietējo kooperatīvu spēja veikt ilgtermiņa investīcijas primārās lauksaimniecības produkcijas pirmapstrādē un pārstrādē, radot lielāku pievienoto vērtību, un stiprinot valsts eksportspēju;
- piešķirt finansējumu sabiedrības izpratnes veicināšanai par lauksaimniecības stratēģisko nozīmi valsts drošībā,  izceļot nozares spējas vai trūkumus, nodrošinot vietējos iedzīvotāju ar pārtiku X stundā, sniedzot informāciju par nozares pienesumu valsts ekonomikai.

